cyanic-selkie/wikianc huggingface dataset:
Πρωτάθλημα καλαθοσφαίρισης Α2 εθνικής κατηγορίας ανδρών 2015-2016
Συμμετέχοντες
Από την Β' Εθνική Κατηγορία ανήλθαν οι σύλλογοι Προμηθέας Πατρών και Γ.Σ. Κύμης ως Πρωταθλητές του Βόρειου και Νότιου Ομίλου αντίστοιχα για την περίοδο 2014-15. Ένα τρίτο εισιτήριο ανόδου δόθηκε μέσω αγώνα μπαράζ που διεξήχθη ανάμεσα στις ομάδες που τερμάτισαν στη 2η θέση των δύο Ομίλων, το οποίο και κέρδισαν οι Μαχητές Δόξας Πεύκων, ομάδα με αξιοσημείωτα χαμηλό μέσο όρο ηλικίας.
Από την Α1 Εθνική Κατηγορία (Basket League) υποβιβάστηκαν δύο ομάδες, ο Πανελευσινιακός και ο Πανιώνιος. Αμφότερες αποφάσισαν να διαγωνιστούν στο ερασιτεχνικό πρωτάθλημα της Β' Εθνικής, προκειμένου να γίνει εκκαθάριση οικονομικών οφειλών που αδυνατούσαν να καλύψουν. Τη θέση του Πανελευσινιακού κάλυψε ο ηττημένος του μπαράζ των δεύτερων της Β' Εθνικής, Φάρος Κερατσινίου.
Ως άτυχος της ισοβαθμίας του με τον Ηρακλή στο Πρωτάθλημα, ο Φίλιππος Βέροιας επρόκειτο βάσει των αρχικών σχεδίων της Ομοσπονδίας να υποβιβαστεί, έχοντας μάλιστα χάσει στο τελευταίο και καθοριστικό παιχνίδι του με το Παγκράτι για ένα πόντο. Παρ' όλα αυτά ο Φίλιππος προσέφυγε στο Α.Σ.Ε.Α.Δ. σχετικά με την εγκυρότητα του αγώνα του με τον Ηρακλή στο Ιβανώφειο (που διεξήχθη κεκλεισμένων των θυρών), με το όργανο να κάνει δεκτή την ένσταση και να διατάζει επανάληψη του αγώνα. Δεδομένου, όμως, ότι η απόφαση ελήφθη τον Ιούλιο κι ενώ οι ομάδες βρίσκονταν σε διαδικασία αναδόμησης του ρόστερ τους η επανάληψη του αγώνα ήταν πρακτικά αδύνατη. Τελικά η Ομοσπονδία αποφάσισε την παραμονή στην Κατηγορία αμφότερων των ομάδων, ανεβάζοντας τον αριθμό των συμμετεχόντων στην κατηγορία στους 16 για την επόμενη χρονιά. Οι ζυμώσεις αυτές έφεραν και τον Πανερυθραϊκό στην Α2 Εθνική, ο οποίος είχε προτεραιότητα ανόδου έχοντας νικήσει σε αγώνα μπαράζ μεταξύ των τρίτων των δύο Ομίλων της Β' Εθνικής το Άργος Ορεστικό.
Το καλοκαίρι του 2015 ο Κ.Α.Ο.Δ. αποχώρησε οικειοθελώς από όλες τις εθνικές κατηγορίες με αποτέλεσμα να γίνει διαθέσιμη μία θέση στην κορυφαία κατηγορία της ελληνικής ανδρικής καλαθοσφαίρισης, την οποία κάλυψε το Λαύριο ως πρώτη επιλαχούσα ομάδα. Τη θέση του στην Α2 Εθνική είχε προτεραιότητα να λάβει το Άργος Ορεστικό, ωστόσο μετά από άρνηση του τελευταίου να αλλάξει μήνα Σεπτέμβριο τον προγραμματισμό του, από τη Β' Εθνική ανήλθε το Περιστέρι, τέταρτη ομάδα του Ομίλου Νότου.
Τέλος, τον Πανιώνιο αντικατέστησε στην Α2 Εθνική η Ευρώπη Πευκοχωρίου, τέταρτη στον Όμιλο Βορρά.
Συγκεντρωτικά, στην Α1 Εθνική ανήλθαν τρεις ομάδες, από την Α1 Εθνική δεν συμμετείχε καμία, στη Β' Εθνική έπεσαν δύο ομάδες και από τη Β' Εθνική ανήλθαν επτά.
Στην πρεμιέρα του Πρωταθλήματος το πρόγραμμα περιελάμβανε 16 συλλόγους, με την προοπτική να μειωθούν σε 14 την επόμενη χρονιά. Παρ' όλα αυτά ο Ο.Φ.Η. παραχώρησε τον πρώτο του αγώνα άνευ αγώνος στον πρώτο του αντίπαλο, ενώ απείχε κι από την πρεμιέρα του Κυπέλλου Ελλάδος. Τελικά την πρώτη εβδομάδα του Οκτώβρη ανακοίνωσε την οριστική αποχώρησή του από το Πρωτάθλημα λόγω αδυναμίας κάλυψης των εξόδων που θα προέκυπταν από τη συμμετοχή του. Συνεπώς το Πρωτάθλημα συνέχισε με 15 ομάδες, ενώ σε κάθε αγωνιστική ο αντίπαλος του Ο.Φ.Η. θα είχε ρεπό.
Βάσει των κανονισμών της Ελληνικής Ομοσπονδίας Καλαθοσφαίρισης οι σύλλογοι που συνέθεσαν το δυναμικό της Α2 Εθνικής συμμετείχαν και στο θεσμό του Κυπέλλου Ελλάδος, ενώ δεν είχαν δικαίωμα συμμετοχής σε ευρωπαϊκές διοργανώσεις.
<div class="references-small" style="font-size:85%; -moz-column-count:1; -webkit-column-count:1; column-count:1;"><i> α. Στα τέλη Οκτωβρίου ο Φώτης Τακιανός αντικατέστησε το Βαγγέλη Ζιάγκο στην τεχνική ηγεσία της Δόξας Λευκάδας. β. Ο Σάββας Συμεωνίδης ανέλαβε θέση πρώτου προπονητή στα Εκπαιδευτήρια Δούκα στα τέλη Νοεμβρίου, παίρνοντας τη σκυτάλη από το Μάριο Γούναρη. γ. Στον πάγκο του Εθνικού Πειραιώς κάθησε στην αρχή της χρονιάς ο Βαγγέλης Βλάχος, ωστόσο αντικαταστάθηκε από το Δημήτρη Λιόγα στις αρχές Νοεμβρίου. Στις αρχές Μαΐου καθήκοντα πρώτου προπονητή ανέλαβε στην ομάδα ο Γιώργος Καλαφατάκης. δ. Η Ευρώπη Πευκοχωρίου ξεκίνησε τη χρονιά με το προπονητικό δίδυμο Άγγελος Καραμανλής-Σάββας Ντολόπουλος και την ολοκλήρωσε με το δίδυμο Βασίλης Πλατής-Σάββας Ντολόπουλος. ε. Ο Ηρακλής πραγματοποίησε την καλοκαιρινή προετοιμασία του με προπονητή το Στέφανο Πέρκο, ωστόσο στα μέσα Οκτωβρίου στη θέση του προσελήφθη ο Βαγγέλης Αλεξανδρής. στ. Η ομάδα της Λιβαδειάς αγωνίστηκε στη διάρκεια της χρονιάς με πέντε διαφορετικούς προπονητές. Αυτοί ήταν: Σάββας Κατσούνης (έως τα μέσα Οκτωβρίου), Βαγγέλης Μάγειρας (έως τα τέλη Ιανουαρίου), Κώστας Λογοθέτης (έως τα μέσα Μαρτίου), Σπύρος Σταθούλης (έως τα τέλη Μαΐου) και Χρήστος Μωραΐτης (έως το τέλος της περιόδου). ζ. Τη θέση του προπονητή του Περιστερίου ανέλαβε στις αρχές Δεκεμβρίου για τρίτη φορά στην καριέρα του ο Νίκος Καραγιάννης, αντικαθιστώντας τον Κώστα Παπαμάρκο. </i>
Βαθμολογία
Μετά τη λήξη της κανονικής περιόδου επικεφαλής του βαθμολογικού πίνακα τέθηκε ο Γ.Σ. Κύμης με απολογισμό 23 νίκες και 5 ήττες. Η κατάληψη της πρώτης θέσης ισοδυναμούσε με την κατάκτηση του Πρωταθλήματος και την απευθείας άνοδο στην Α1 Εθνική Κατηγορία (Basket League).
Ένα δεύτερο εισιτήριο ανόδου στην Α1 Εθνική διεκδίκησαν οι ομάδες που κατέλαβαν τις θέσεις 2 έως 5 της κατάταξης μέσω της διαδικασίας των Play-Offs. Αυτές ήταν οι Φάρος Κερατσινίου, Εθνικός Πειραιώς, Προμηθέας Πατρών και Παγκράτι.
Απευθείας στη Β' Εθνική υποβιβάστηκαν οι ομάδες που βρέθηκαν στις δύο τελευταίες θέσεις της βαθμολογίας, Ευρώπη Πευκοχωρίου και Φίλιππος Βέροιας. Δύο ακόμη υποβιβασμοί κρίθηκαν μέσω της διαδικασίας των Play-Outs όπου έλαβαν μέρος οι ομάδες που κατετάγησαν στις θέσεις 10 έως 13. Αυτές ήταν οι Λιβαδειά, Μαχητές Δόξα Πεύκων, Πανερυθραϊκός και Περιστέρι. Ήδη από την πρώτη εβδομάδα του Οκτώβρη η 16η ομάδα του Πρωταθλήματος, ο Ο.Φ.Η., είχε ανακοινώσει την οριστική αποχώρησή της από το Πρωτάθλημα λόγω αδυναμίας κάλυψης των εξόδων που θα προέκυπταν από τη συμμετοχή της.
Play-Outs (Β' Φάση)
Στη φάση των Play-Outs συμμετείχαν οι ομάδες που κατετάγησαν στις θέσεις 10 έως 13 της βαθμολογικής κατάταξης, όπως διαμορφώθηκε μετά τη λήξη της κανονικής περιόδου. Η διαδικασία ξεκίνησε στις 1 Ιουνίου και ολοκληρώθηκε στις 8 Ιουνίου 2016. Μέσω αυτής ξεχώρισαν δύο επιπλέον ομάδες που υποβιβάστηκαν στη Β' Εθνική.
Από τη διαδικασία αυτή εξασφάλισε την παραμονή της η ομάδα κάθε ζεύγους που πέτυχε πρώτη τρεις νίκες επί της αντιπάλου της, μεταφέροντας παράλληλα και τα αποτελέσματα των μεταξύ τους αγώνων κατά την κανονική περίοδο. Οι αγώνες διεξηχθησαν εναλλάξ στις έδρες των δύο ομάδων, με την ομάδα που κατετάγη σε υψηλότερη θέση κατά την κανονική περίοδο να έχει και το πλεονέκτημα έδρας.
Η ομάδα της Λιβαδειάς (10η) διασταυρώθηκε με την εκείνη του Περιστερίου (13η) απέναντι στην οποία μετέφερε ήδη δύο νίκες από την κανονική περίοδο. Χρειάστηκε μία ακόμη νίκη εντός έδρας με σκορ 72-58 για να αποφύγει τον υποβιβασμό σε βάρος της αντίπαλης ομάδας.
Οι Μαχητές Δόξας Πεύκων (11οι) βρέθηκαν αντιμέτωποι με τον Πανερυθραϊκό (12ο) με τις δύο ομάδες να μεταφέρουν από μία νίκη και μία ήττα από την κανονική περίοδο. Αρχικά οι δύο ομάδες συναντήθηκαν στα Πεύκα όπου οι Μαχητές πέτυχαν εντός έδρας νίκη στη δεύτερη παράταση με σκορ 88-85 (κ.α. 64-64, α' πρτ. 72-72). Στη συνέχεια, όμως, ο Πανερυθραϊκός ισοφάρισε στη δική του έδρα νικώντας με σκορ 87-86 στην παράταση (κ.α. 76-76). Μετά από δύο αμφίρροπα παιχνίδια, ήταν τελικά οι Μαχητές εκείνοι που κατάφεραν να διατηρηθούν στην κατηγορία νικώντας και πάλι στην έδρα τους με σκορ 86-63.
Συνοψίζοντας, τα Play-Outs δεν άλλαξαν τη σειρά της βαθμολογικής κατάταξης όπως αυτή είχε προκύψει από την κανονική περίοδο για της ομάδες των θέσεων 10 έως 13.
Play-Offs (Β & Γ Φάση)
Στη φάση των play-offs συμμετείχαν οι ομάδες που κατετάγησαν στις θέσεις 2 έως 5 της βαθμολογικής κατάταξης, όπως διαμορφώθηκε μετά τη λήξη της κανονικής περιόδου. Η διαδικασία ξεκίνησε στις 1 Ιουνίου και ολοκληρώθηκε στις 11 Ιουνίου. Χωρίστηκε σε δύο υπο-φάσεις / σειρές αγώνων. Μέσω αυτής οριστικοποιήθηκαν οι θέσεις 2-5 της τελικής βαθμολογίας και ξεχώρισαν οι ομάδες που αγωνίστηκαν στους μικρούς και μεγάλους τελικούς.
Νικήτρια της πρώτης υπο-φάσης (Β' Φάσης) αναδείχτηκε η ομάδα κάθε ζεύγους που πέτυχε πρώτη τρεις νίκες επί της αντιπάλου της, μεταφέροντας παράλληλα και τα αποτελέσματα των μεταξύ τους αγώνων κατά την κανονική περίοδο. Οι αγώνες διεξηχθησαν εναλλάξ στις έδρες των δύο ομάδων, με την ομάδα που κατετάγη σε υψηλότερη θέση κατά την κανονική περίοδο να έχει και το πλεονέκτημα έδρας.
Η ομάδα του Φάρου Κερατσινίου (2η) διασταυρώθηκε με την εκείνη του Παγκρατίου (5η) απέναντι στην οποία μετέφερε ήδη δύο νίκες από την κανονική περίοδο. Χρειάστηκε μία ακόμη νίκη εντός έδρας με σκορ 76-70 για να περάσει στην επόμενη και τελευταία Φάση.
Ο Εθνικός Ο.Φ.Π.Φ. (3ος) βρέθηκε αντιμέτωπος με τον Προμηθέα Πατρών (4ο) με τις δύο ομάδες να μεταφέρουν από μία νίκη και μία ήττα από την κανονική περίοδο. Στην πρώτη μεταξύ τους αναμέτρηση, ο Εθνικός πήρε το προβάδισμα στη σειρά έχοντας νικήσει με σκορ 83-79 στην παράταση (70-70 κ.α.). Ακολούθως, η πατρινή ομάδα κατάφερε να ισοφαρίσει, ολοκληρώνοντας τον αγώνα με σκορ 69-63. Στον τρίτο και καθοριστικό αγώνα, ο Προμηθέας ανέτρεψε το πλεονέκτημα έδρας του Εθνικού και με νίκη 60-68 πέρασε στην τελική φάση.
Στη δεύτερη υπο-φάση (Γ' Φάση) το σύστημα διεξαγωγής των αγώνων ήταν ίδιο με εκείνο της προηγούμενης σειράς. Ο Φάρος Κερατσινίου κατά την κανονική περίοδο είχε νικήσει και εντός και εκτός έδρας τον Προμηθέα. Συνεπώς χρειαζόταν μόλις μία νίκη για να κερδίσει την άνοδο στην Α1 Εθνική. Την πέτυχε άμεσα με σκορ 88-78 και συνεπώς δεν χρειάστηκαν το τέταρτο και το πέμπτο παιχνίδι.
Συνοψίζοντας, μέσω των Play-Offs δεν άλλαξε κάτι σε ό,τι αφορά το δευτεραθλητή της Κατηγορίας, αν και αντάλλαξαν θέσεις ο τρίτος με τον τέταρτο της κατάταξης.
{| table width="1200px"
Ατομικές διακρίσεις
Οι κορυφαίοι αθλητές σε μερικές βασικές στατιστικές κατηγορίες κατά τη λήξη της αγωνιστικής περιόδου ήταν οι ακόλουθοι:
Τελική Κατάταξη
Μετά τις διαδικασίες των Play-Offs, των Play-Outs και καλοκαιρινών ανακατατάξεων (βλ. ενότητα «Σημείωσεις») η τελική εικόνα διαμορφώθηκε ως εξής:
Προφίλ Πρωταθλητή
Το ρόστερ του Γ.Σ. Κύμης που κατέκτησε το Πρωτάθλημα της Α2 Εθνικής για την αγωνιστική περίοδο 2015-16 συνέθεσαν οι αθλητές:
Πρόεδρος του διοικητικού συμβουλίου του συλλόγου ήταν ο Αλέξανδρος Θεοδώρου και γενικός αρχηγός του τμήματος ο πρώην καλαθοσφαιριστής Μάρκος Κολώκας. Καθήκοντα πρώτου προπονητή διατηρούσε ήδη από το Μάιο του 2012 ο Βασίλης Μπρατσιάκος με συνεργάτες την συγκεκριμένη περίοδο τους Νίκο Κότσιαρη και Ισίδωρο Κουτσό. Γυμναστής της ομάδας ήταν ο Δημήτρης Πασπαλάς.
Εξωτερικοί σύνδεσμοι
Κατηγορία:Α2 εθνική κατηγορία καλαθοσφαίρισης ανδρών Πρωταθλημα Ελλαδος Α2 Ανδρών 2015 2016 Πρωταθλημα Ελλαδος Α2 Ανδρών 2015 2016
Βαγγέλης Καλογερόπουλος
Ο  Βαγγέλης Καλογερόπουλος  (γενν. 1965) είναι Έλληνας παλαίμαχος διεθνής επιθετικός ποδοσφαιριστής από τη Μεσσηνία, ο οποίος αγωνίστηκε από τα μέσα της δεκαετίας του ’80 ως τα μέσα της δεκαετίας του ’90 σε Π.Σ. Καλαμάτα, Ολυμπιακό, Ιωνικό και ΠΑΟΚ. Έχει αγωνιστεί 3 φορές στην Εθνική Ελλάδος.
Βιογραφικά στοιχεία
Ο Βαγγέλης Καλογερόπουλος γεννήθηκε στις 13 Φεβρουαρίου 1965 στην Μελβούρνη και σε ηλικία ενός έτους, η οικογένεια του επέστρεψε στην Σπηλιά Μεσσηνίας. Ξεκίνησε το ποδόσφαιρο στον Α.Ο. Κυπαρισσίας τη σεζόν 1984-85 στο ερασιτεχνικό πρωτάθλημα και συνέχισε στον Π.Σ. Καλαμάτα στη Γ΄ Εθνική, όπου αγωνίστηκε ως το 1988.
Το 1988-89 έπαιξε στον Πανσερραϊκό, με τον οποίο ανέβηκε στην Α΄ Εθνική. Αν και αγωνιζόταν σε ομάδα Β΄ εθνικής, τη χρονιά αυτή κλήθηκε εθνική ανδρών.
Την επόμενη σεζόν 1989-90 πήρε μεταγραφή στον Ολυμπιακό, με τον οποίο έκανε το ντεμπούτο του στην Α΄ Εθνική στις 17 Αυγούστου 1989. Με τον Ολυμπιακό αναδείχθηκε Κυπελλούχος Ελλάδος 1990 αλλά δεν αγωνίστηκε στον τελικό.
Τη σεζόν 1990-91 αγωνίστηκε στον Ιωνικό. Είχε ένα σύντομο πέρασμα από την Α.Ε. Λάρισα και τη διετία 1991-1993 έπαιξε στον ΠΑΟΚ. Με τον ΠΑΟΚ αγωνίστηκε στο β΄ ματς του διπλού τελικού του Κυπέλλου Ελλάδος 1992. Τερμάτισε την καριέρα του στο Λεβαδειακό το 1994.
Στην Εθνική
Ο Βαγγέλης Καλογερόπουλος αγωνίστηκε τρεις φορές στην εθνική ανδρών. Ντεμπούτο με την Εθνική έκανε στις 18 Ιανουαρίου 1989 σε φιλικό αγώνα με την Αλβανία στα Τίρανα (σκορ: 1-1), όταν μπήκε ως αλλαγή στο 69΄. Ακολούθησαν άλλες δυο συμμετοχές σε φιλικά στο ΟΑΚΑ: στις 25 Ιανουαρίου 1989 με την Πορτογαλία (σκορ: 1-2) που αγωνίστηκε ως το 73΄ και στις 8 Φεβρουαρίου με την Αγγλία (σκορ: 1-2) που μπήκε στο β΄ ημίχρονο.
Εξωτερικοί σύνδεσμοι
Κατηγορία:Έλληνες ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Φούτμπολ Λιγκ (Ελλάδα) Κατηγορία:Ποδοσφαιριστές Γ΄ Εθνικής Ελλάδας Κατηγορία:Ποδοσφαιριστές Εθνικής Ελλάδος Κατηγορία:Ποδοσφαιριστές Π.Σ. Καλαμάτας Κατηγορία:Ποδοσφαιριστές Πανσερραϊκού Κατηγορία:Ποδοσφαιριστές Ολυμπιακού Πειραιώς Κατηγορία:Ποδοσφαιριστές Ιωνικού Νίκαιας Κατηγορία:Ποδοσφαιριστές ΠΑΟΚ Κατηγορία:Ποδοσφαιριστές Λεβαδειακού
Ραδιοβιολογία
Η ραδιοβιολογία αποτελεί ιδιαίτερο κλάδο της βιολογίας, στον οποίο κύριο αντικείμενο έρευνας και μελέτης αποτελεί η δράση των ραδιενεργών ακτινοβολιών γενικά πάνω σε διάφορους έμβιους οργανισμούς. Από τις μελέτες αυτές διαπιστώνονται για παράδειγμα η ραδιοανθεκτικότητα, η ραδιοαποστείρωση, η ραδιοευαισθησία, κλπ. Πολλές φορές η ραδιοβιολογία ταυτίζεται ίσως λανθασμένα με τη ραδιοϊατρική που, αν και μπορεί να έχει κάποια σημεία έρευνας κοινά, σαφώς κατ' αντικείμενο και σκοπό διαφέρουν.
Πηγές
Κατηγορία:Ιατρική φυσική
Ιστορικό Λαογραφικό Οικομουσείο Αιγάλεω
αριστερά|200px|μικρογραφία|Η πρόσοψη του μουσείου "Ι.Λ.Ο.Α."Το Ιστορικό Λαογραφικό Οικομουσείο Αιγάλεω ιδρύθηκε το 2009 από τον πρώην υποψήφιο δήμαρχο της πόλης, δημοτικό σύμβουλο και επί σειρά ετών πρόεδρο του "Συλλόγου Κρητών" Γιάννη Περράκη. Στεγάζεται σε δυο παλιές προσφυγικές κατοικίες, με οκτώ συνολικά αίθουσες, κατάλληλα διαμορφωμένες, στις οποίες εκτίθενται σπάνια αντικείμενα και οικοσκευές, από την προσωπική συλλογή του ιδρυτή.
Στα εσωτερικά εκθέματα περιλαμβάνονται: Αργαλειός, Υφαντική, Ραπτική, Επιπλοποΐα, Τσαγκαράδικο, χαλκουργείο (σιδηρουργείο), ξυλόφουρνος, γεωργικά εργαλεία (αλέτρια, βολόσυρος κ.α.), πάμπολλα οικιακά-κουζινικά σκεύη, τζάκι παραδοσιακό-μαγεργιό, ρακοκάζανο (αποστακτήριο), πατητήρι σταφυλιών, παλαιά όπλα, σαμάρι μεταφοράς μεγάλου πυροβόλου, προσωπικά αντικείμενα μακαριστού Μητροπολίτη Ηλείας Αντωνίου, συγγράμματα ιστορικής σημασίας, βιβλία παλαιάς εκτύπωσης, ελληνικά καρτ-ποστάλ που χρονολογούνται από το 1900, φωτογραφίες, σπάνια συλλεκτικά αντικείμενα, δίσκοι (πλάκες) βινυλίου 33, 45 και 78 στροφών, γραμμόφωνα, ραδιόφωνα, λατέρνα κ.λ.π.
Το μουσείο, το οποίο είναι αποκλειστικά αυτοχρηματοδοτούμενο, διοργανώνει διάφορες εκδηλώσεις, συμμετέχει σε εκθέσεις, ενώ δέχεται προγραμματισμένες επισκέψεις για μαθητές σχολείων, για τους οποίους, μαζί με τους συνοδούς καθηγητές, πραγματοποιείται ξενάγηση.
Παραπομπές
Ιστορικο Λαογραφικο Οικομουσειο Αιγαλεω Αιγαλεω Ιστορικο Λαογραφικο Οικομουσειο Αιγαλεω
Νταφέρ Γιουσέφ
Ο Νταφέρ Γιουσέφ (γεν. 1967 στο Teboulba, Τυνησία), είναι συνθέτης, τραγουδιστής καθώς και παίκτης ούτι. Το ενδιαφέρον του για την τζαζ αναπτύχθηκε σε νεαρή ηλικία όταν την άκουγε κρυφά κατά την διάρκεια της εκπαίδευσής του στο ισλαμικό σχολείο όπου φοιτούσε. Το 1990 έφυγε από την Τυνησία για να ζήσει στην Ευρώπη (κυρίως Παρίσι και Βιέννη) ξεκινώντας μια καριέρα ως μουσικός τζαζ, έθνικ, ηλεκτρονικής κλπ. Ως μουσικός έθνικ (world-music) και avant garde έχει προταθεί αρκετές φορές για βραβεία σε μουσικούς διαγωνισμούς. Έχει κυκλοφορήσει τέσσερα άλμπουμ, και έχει συνεργαστεί με διάφορους μουσικούς όπως τον Σαρδήνιο τρομπετίστα Paolo Fresu και τον Νορβηγό κιθαρίστα Eivind Aarset.
Εξωτερικοί Σύνδεσμοι
Κατηγορία:Έθνικ Μουσικοί Κατηγορία:Τζαζ μουσικοί Κατηγορία:Τυνήσιοι μουσικοί
Κρυονέρι Αιτωλοακαρνανίας
Για οικισμούς με το ίδιο όνομα δείτε το λήμμα: Κρυονέρι (αποσαφήνιση)
Για τον οικισμό Κρυονέρια στην ορεινή Ναυπακτία δείτε: Κρυονέρια Αιτωλοακαρνανίας
Το Κρυονέρι είναι παραλιακός οικισμός του χωριού Γαλατά στην Περιφερειακή Ενότητα Αιτωλοακαρνανίας.
Γεωγραφία - Αξιοθέατα
Το Κρυονέρι βρίσκεται κοντά στις εκβολές του ποταμού Εύηνου και αποτελεί έναν από τους πιο σημαντικούς καλοκαιρινούς προορισμούς στο νομό. Απέχει 28 χλμ. ανατολικά από το Αντίρριο και 17,5 δυτικά από το Μεσολόγγι. Αποτελεί τουριστικό θέρετρο με πλήθος από ενοικιαζόμενα δωμάτια και οργανωμένη παραλία με αρκετά καταστήματα. Η περιοχή διαθέτει ένα εντυπωσιακό τοπίο λόγω του ότι ακριβώς πάνω από τη θάλασσα και δίπλα στην παραλία υψώνεται κατακόρυφα ο ορεινός όγκος της Βαράσοβας που αποτελεί έναν από τους πιο γνωστούς τόπους αναρρίχησης στην Ελλάδα. Στην παραλία κατέληγε η γραμμή Αγρινίου-Μεσολογγίου-Κρυονερίου του ιστορικού Σιδηρόδρομου Βορειοδυτικής Ελλάδας (ΣΒΔΕ) και στον μώλο φορτώνονταν τα βαγόνια σε καράβι για τη μεταφορά τους στην Πάτρα που βρίσκεται ακριβώς απέναντι.
Διοικητικά - Πληθυσμιακά
Ως οικισμός αναφέρεται επίσημα για πρώτη φορά το 1912 στο ΦΕΚ 261Α - 31/08/1912 να προσαρτάται στην τότε κοινότητα Γαλατά. Το 1997 με το ΦΕΚ 244Α - 04/12/1997 αποσπάται από την κοινότητα Γαλατά και προσαρτάται στον τότε δήμο Χάλκειας. Σύμφωνα με το σχέδιο Καλλικράτης μαζί με τον Γαλατά συναποτελούν την τοπική κοινότητα Γαλατά που ανήκει στη Δημοτική Ενότητα Χαλκείας του Δήμου Ναυπακτίας και σύμφωνα με την απογραφή του 2011 έχει πληθυσμό 94 κατοίκους.
Απογραφές πληθυσμού
* το 1951 και 1961 απογράφηκε ως Σταθμός Κρυονερίου
Γιενς Γιάκομπ Μπερζέλιους
thumb|205px|Ο Γιενς Γιάκομπ Μπερζέλιους Ο Γιενς Γιάκομπ Μπερζέλιους (Jöns Jakob Berzelius, 20 Αυγούστου 1779 – 7 Αυγούστου 1848) ήταν Σουηδός χημικός. Εργάστηκε πάνω στη σύγχρονη τεχνική της χημικής σημειογραφίας και μαζί με τον Τζον Ντάλτον, τον Αντουάν Λωράν Λαβουαζιέ και τον Ρόμπερτ Μπόιλ. θεωρείται πατέρας της σύγχρονης χημείας.
Αρχικά σπούδασε ιατρική, αργότερα όμως ασχολήθηκε με τη χημεία. Το 1803 δημοσίευσε μαζί με τον Χίτορφ τα Γαλβανικά πειράματα, όπου εξηγούσε τον τρόπο που διασπώνται τα οξέα και οι βάσεις κατά την ηλεκτρόλυση, στον θετικό και αρνητικό πόλο. Επίσης μελέτησε την ατομική θεωρία και θεμελίωσε το δυαδικό σύστημα παράστασης των χημικών ενώσεων. Με βάση τη θέση του ότι όλες οι χημικές ενώσεις αποτελούνται από δύο ομάδες ατόμων με αντίθετα σθένη, προσπάθησε να προσδιορίσει τους χημικούς τύπους των σύνθετων σωμάτων και τα ατομικά βάρη των στοιχείων.
Ήταν ο πρώτος που εισήγαγε τον συμβολισμό με λατινικά γράμματα των διάφορων στοιχείων. Στο συμβολισμό μάλιστα αυτόν έδωσε και ποσοτική έννοια. Έτσι, σε κάθε χημικό σύμβολο αντιστοιχεί μια ορισμένη ποσότητα του κάθε στοιχείου, που σήμερα την αποκαλούμε ατομικό βάρος του στοιχείου. Ο Μπερζέλιους, για να μελετήσει τα ατομικά βάρη, πήρε ως βάση του περιοδικού συστήματος το οξυγόνο. Δεν κατόρθωσε να ολοκληρώσει την εργασία του, την οποία τελειοποίησε το 1858 ο Κανιτσάρο. Επίσης, ο Μπερζέλιους ανεκάλυψε και μελέτησε τα στοιχεία δημήτριο (1803), λίθιο, σελήνιο (1817), πυρίτιο (1824), ταντάλιο (1825), θόριο (1828), ζιρκόνιο (1829), βανάδιο (1830). Επιπλέον ασχολήθηκε με τα φαινόμενα της αλλοτροπίας, της ισομέρειας, της μεταμέρειας και του πολυμερισμού που συμβαίνουν στα οργανικά οξέα, ανακάλυψε τις πρωτεΐνες και προσέφερε μεγάλες υπηρεσίες στην ορυκτολογία, θεμελιώνοντας τη συστηματική ορυκτολογία.
Εξωτερικοί σύνδεσμοι
Κατηγορία:Σουηδοί χημικοί Κατηγορία:Χημικοί του 19ου αιώνα Κατηγορία:Απόφοιτοι του Πανεπιστημίου της Ουψάλα
Παναγιώτης Ζωΐδης
Ο Παναγιώτης Ζωΐδης (Αθήνα 1934 - Βύρωνας, Αθήνα 21 Ιανουαρίου 2012), ήταν Έλληνας πρωταθλητής της επιτραπέζιας αντισφαίρισης. Ήταν αθλητής του Α.Ο. Παγκρατίου.
Ξεκίνησε την επιτραπέζια αντισφαίριση το 1959 και αγωνιζόταν έως το 1974. Στο Πανελλήνιο Πρωτάθλημα Επιτραπέζιας Αντισφαίρισης στο απλό ήταν φιναλίστ το 1967 και το 1968 χάνοντας και τους δύο τελικούς από τον Χρήστο Χριστοδουλάτο, ήταν τρίτος το 1964, το 1969. Στο διπλό ήταν νικητής το 1968 με συμπαίκτη τον Σπήλιο Γιαννακόπουλο, ήταν τρίτος το 1962 και το 1963. Στο μεικτό ήταν τρίτος το 1963, και το 1966 με συμπαίκτρια την Αιμιλία Σκριβάνου και στις δύο περιπτώσεις. Πρωταθλητής Ελλάδος στο Διασυλλογικό πρωτάθλημα Ελλάδας με τον Α.Ο. Παγκρατίου το 1963.
Νικητής στο Κύπελο Μαντζάρογλου το 1965 και το 1967, νικητής στο τουρνουά της Θεσσαλονίκης το 1966 στο διπλό.
Έχει συμμετάσχει με την εθνική Ελλάδος σε Παγκόσμια και Ευρωπαϊκά πρωταθλήματα για μία δεκαετία περίπου.
Παραπομπές
Κατηγορία:Έλληνες αθλητές της επιτραπέζιας αντισφαίρισης Κατηγορία:Α.Ο. Παγκρατίου
Μακσίμ Νεντασεκάου
Ο Μακσίμ Νεντασεκάου (γεν. 21 Ιανουαρίου 1998) είναι Λευκορώσος αθλητής του στίβου στο άλμα εις ύψος.
Κατέκτησε το χρυσό μετάλλιο στο Ευρωπαϊκό Πρωτάθλημα Εφήβων 2017 στο Γκροσέτο της Ιταλίας, με άλμα στα 2,33 μέτρα (νέο ατομικό ρεκόρ).
Κατέκτησε και το ασημένιο μετάλλιο στο αγώνισμα στο Ευρωπαϊκό Πρωτάθλημα Στίβου 2018, με ισοφάριση του ατομικού του ρεκόρ, πίσω από τον Γερμανό Ματέους Πρζιμπίλκο.
Τα ατομικά ρεκόρ του είναι 2,33 μέτρα στον ανοιχτό στίβο (Γκροσέτο 2017, Βερολίνο 2018) και 2,31 στον κλειστό (Μογκίλιοφ 2018).
Παραπομπές
Κατηγορία:Λευκορώσοι αθλητές του στίβου Κατηγορία:Άλτες του ύψους Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου Κατηγορία:Αθλητές του στίβου στους Θερινούς Ολυμπιακούς Αγώνες 2020
5
Το έτος 5 ήταν ένα κοινό έτος που αρχίζει την Πέμπτη σύμφωνα με το Ιουλιανό ημερολόγιο. Εκείνη την εποχή, ήταν γνωστό ως το Έτος της υπατείας των Μεσσάλα και Κίννα (ή, λιγότερο συχνά, το 758 Ab urbe condita). Ο χαρακτηρισμός 5 μ.Χ. για εκείνο το έτος έχει χρησιμοποιηθεί από τις αρχές της μεσαιωνικής περιόδου, όταν το χριστιανικό ημερολόγιο έγινε την εποχή εκείνη η επικρατούσα μέθοδος στην Ευρώπη για την ονομασία των ετών.
Η τρέχουσα σελίδα αφορά το έτος 5 κατά το Γρηγοριανό ημερολόγιο
Βρυσοπούλες Λάρισας
Οι Βρυσοπούλες είναι ορεινός οικισμός χωρίς κατοίκους στην απογραφή του 2001, στο νομό Λάρισας, που ανήκει στη Δημοτική Ενότητα Ολύμπου του Δήμου Ελασσόνας. Είναι χτισμένες στις πλαγιές του Ολύμπου σε υψόμετρο 907 μέτρων και απέχουν από την Ελασσόνα 40 χλμ. και 80 χιλιόμετρα από τη Λάρισα.
Στην περιοχή βρίσκεται υποδομή χιονοδρομίας, το Χιονοδρομικό Κέντρο Βρυσοπούλες (ή Χιονοδρομικό Κέντρο Ολύμπου), με εγκαταστάσεις που δημιούργησε και λειτουργεί ο στρατός για τις ανάγκες εκπαίδευσης του προσωπικού του στη χιονοδρομία.
Παραπομπές
Κατηγορία:Χωριά του νομού Λάρισας Κατηγορία:Δήμος Ελασσόνας Κατηγορία:Όλυμπος
Φραντσέσκο Κοσίγκα
Ο Φραντσέσκο Κοσίγκα (Francesco Cossiga, 1928-2010) ήταν Ιταλός πολιτικός και ισόβιος γερουσιαστής, Πρόεδρος της Ιταλίας από το 1985 ως το 1992.
Πρώτα χρόνια
Γεννήθηκε στις 26 Ιουλίου 1928 στο Σάσαρι (Sassari), στα βόρεια της Σαρδηνίας, στου οποίου το Πανεπιστήμιο διετέλεσε καθηγητής Νομικής. Ξεκίνησε την πολιτική του καριέρα δραστηριοποιούμενος σε ρωμαιοκαθολικής τάσης ομάδες.
Μετά τον πόλεμο
Μετά το Δεύτερο Παγκόσμιο Πόλεμο διετέλεσε πολλές φορές υπουργός της Χριστιανοδημοκρατίας. Ως υπουργός Εσωτερικών προέβη σε αναδιάρθρωση της ιταλικής αστυνομίας, της πολιτικής προστασίας και των μυστικών υπηρεσιών. Κατά τη διάρκεια της θητείας του απήχθη από τις Ερυθρές Ταξιαρχίες και δολοφονήθηκε ο Άλντο Μόρο, πράγμα που οδήγησε στην παραίτησή του από τη θέση του υπουργού. Διετέλεσε πρωθυπουργός της χώρας από τις 4 Αυγούστου 1979 ως τις 18 Οκτωβρίου 1980.
Ως πρόεδρος της Δημοκρατίας
Στις 12 Ιουλίου 1983 εξελέγη Πρόεδρος της Γερουσίας. Παρέμεινε στη θέση αυτή μέχρι τις 24 Ιουνίου 1985, οπότε εξελέγη Πρόεδρος της Δημοκρατίας από την πρώτη μάλιστα ψηφοφορία, όπου απαιτούνταν πλειοψηφία 3/4. Το σπάνιο αυτό γεγονός κατάφερε ξανά μόνο ο Κάρλο Ατζέλιο Τσιάμπι το 1999.
Στα πέντε πρώτα χρόνια της Προεδρίας του ακολούθησε την πολιτική των προκατόχων του, αποφεύγοντας να αναμειχθεί, άμεσα ή έμμεσα, στην τρέχουσα πολιτική επικαιρότητα. Στα δύο τελευταία χρόνια όμως, άρχισε να εκφράζει απόψεις εναντίον του ιταλικού πολιτικού κατεστημένου, το οποίο, κατά τη γνώμη του, θα έπρεπε να λάβει υπόψη του τις αλλαγές που είχαν επέλθει παγκοσμίως μετά την πτώση του τείχους του Βερολίνου και τη λήξη του ψυχρού πολέμου.
Παραιτήθηκε δύο μήνες πριν τη λήξη της θητείας του, στις 28 Απριλίου 1992. Έκτοτε παρέμεινε ισόβιος Γερουσιαστής, όπως όλοι οι διατελέσαντες Πρόεδροι, φέροντας τον τίτλο του επίτιμου Προέδρου της Δημοκρατίας. Το Φεβρουάριο του 1998 σχημάτισε το κόμμα UDR (Unione Democratica per la Repubblica), με το οποίο στήριξε την Κυβέρνηση ντ' Αλέμα τον Οκτώβριο του ίδιου έτους. Δήλωσε μάλιστα ότι η στήριξή του αυτή είχε σκοπό να λήξει ο άτυπος αποκλεισμός των αρχηγών του Ιταλικού Κομμουνιστικού Κόμματος από την Πρωθυπουργία.
Διάλυση του κόμματός του
Το 1999 το κόμμα του διαλύθηκε και ο ίδιος επέστρεψε στη θητεία του ως ισόβιος Γερουσιαστής. Στις 27 Νοεμβρίου 2006 παραιτήθηκε από τη θέση αυτή, η παραίτησή του όμως δεν έγινε δεκτή από το Σώμα. Απεβίωσε στη Ρώμη στις 17 Αυγούστου 2010.
Ο κατάσκοπος (ρωσική ταινία, 2012)
Ο Κατάσκοπος (Ρώσικα: Шпион) είναι μία ρωσική ταινία Δράσης/Δράμα/Θρίλερ του 2012. Η ταινία είναι προσαρμογή από το μυθιστόρημα του Μπορίς Ακούνιν. Στην ταινία πρωταγωνιστούν ο Ντανίλα Κοζλόφσκι και ο Φιόντορ Μπονταρτσούκ.
Πλοκή
Άνοιξη του 1941. Η Ναζιστική Γερμανία ετοιμάζεται για επίθεση στην Σοβιετική Ρωσία. Πριν από το γερμανικό παράγοντα "εργασία Βασέρ" είναι να πείσουν τα ανώτερα διοικητικά στελέχη της ΕΣΣΔ, ότι πριν από το 1943 δεν θα είναι πόλεμος. Αποδυναμωμένη η καταστολή της Σοβιετικής αντικατασκοπείας, στη συνέχεια ένας κατάσκοπος αντιλαμβάνεται το κόλπο, αλλά είναι ήδη πολύ αργά.
Εξωτερικοί σύνδεσμοι
Κατηγορία:Ρωσικές ταινίες Κατηγορία:Επικές πολεμικές ταινίες Κατηγορία:Ταινίες του 2012 Κατηγορία:Ρωσικές δραματικές ταινίες Κατηγορία:Ταινίες Β΄ Παγκοσμίου Πολέμου Κατηγορία:Ρωσόφωνες ταινίες Κατηγορία:Ταινίες γυρισμένες στη Ρωσία Κατηγορία:Ρωσικές ιστορικές ταινίες Κατηγορία:Ρωσικές πολεμικές ταινίες Κατηγορία:Ρωσικές θρίλερ ταινίες Κατηγορία:Ρωσικές ταινίες δράσης Κατηγορία:Ρωσικές περιπετειώδεις ταινίες Κατηγορία:Κατασκοπικές ταινίες Κατηγορία:Ταινίες τοποθετημένες στη Ρωσία
Ματέο Μεσίνα Ντενάρο
Ο Ματέο Μεσίνα Ντενάρο (Matteo Messina Denaro) (προφέρεται στα ιταλικά: [matˈtɛːo mesˈsiːna deˈnaːro] ; γεννημένος στις 26 Απριλίου 1962), γνωστός και ως Διαβολικός (από έναν ιταλικό χαρακτήρα κόμικς), είναι αφεντικό της Σικελίας της Μαφίας από το Καστελβετράνο. Θεωρήθηκε ως ένας από τους νέους ηγέτες του υποκόσμου της Σικελίας μετά τις συλλήψεις του Μπερνάρντο Προβεντσάνο στις 11 Απριλίου 2006 και του Σαλαβατόρε Λο Πίκολο τον Νοέμβριο του 2007. Γιος ενός αφεντικού της Μαφίας, ο Ντενάρο έγινε γνωστός σε διεθνές επίπεδο στις 12 Απριλίου 2001 όταν το περιοδικό L'Espresso τον έβαλε στο εξώφυλλο με τον τίτλο: Ecco il nuovo capo della Mafia ("Αυτός είναι το νέο αφεντικό της Μαφίας").
Ο Μεσίνα Ντενάρο ήταν στη λίστα των πιο καταζητούμενων εγκληματίων το 1993. Σύμφωνα με το Forbes το 2010, ήταν ένας από τους δέκα πιο καταζητούμενους και ισχυρούς εγκληματίες στον κόσμο. Με τους θανάτους του Προβεντσάνο το 2016 και του Τότο Ρίινα το 2017, ο Ντενάρο θεωρήθηκε το αδιαμφισβήτητο αφεντικό όλων των αφεντικών της Μαφίας. Μετά από 30 χρόνια φυγής, συνελήφθη στις 16 Ιανουαρίου 2023 σε ιδιωτική κλινική στην πρωτεύουσα της Σικελίας, το Παλέρμο.
Βασίλης Μεσολογγίτης
Ο Βασίλης Μεσολογγίτης (Κωνσταντινούπολη, 1905 - Αθήνα, 30 Απριλίου 1988) ήταν Έλληνας ηθοποιός.
Παραπομπές
Κατηγορία:Βουλευτές εκλεγμένοι με το ΠΑΣΟΚ Κατηγορία:Έλληνες άνδρες ηθοποιοί κινηματογράφου
Λούνα-Παρκ
Ο όρος Λούνα-Παρκ ή Λούνα Παρκ μπορεί να αναφέρεται
Ειδικό βάρος ούρων
Έλεγχος συμπύκνωσης και αραίωσης των ούρων
Ο έλεγχος συμπύκνωσης των ούρων γίνεται μετά από στέρηση υγρών τουλάχιστον για 12 ώρες. Έτσι, αυξάνεται η έκκριση της αντιδιουρητικής ορμόνης (ADH), στην οποία οι νεφροί απαντούν με αυξημένη επαναρρόφηση νερού (αποβάλλεται λιγότερο νερό στα ούρα) με αποτέλεσμα τη συμπύκνωση των ούρων. Ακολουθεί η δοκιμασία αραίωσης των ούρων κατά την οποία γίνεται χορήγηση άφθονων υγρών σε μικρό χρονικό διάστημα (15 - 20 λεπτά) και μέτρηση του ΕΒ των ούρων που αποβάλλονται τις επόμενες 4 ώρες. Η μεγάλη περιεκτικότητα των ούρων σε σάκχαρο και πρωτεΐνη ανεβάζουν το ειδικό βάρος.
Ελάττωση ειδικού βάρους ούρων
Ελάττωση του ειδικού βάρος κάτω από το 1010 (υποσθενουρία) παρατηρείται:
Συλλογή ούρων
Για τον προσδιορισμό του ειδικού βάρους θα πρέπει να χρησιμοποιούνται τα πρώτα πρωινά ούρα. Τα πρωινά ούρα έχουν την μεγαλύτερη πυκνότητα από όλες τις ουρήσεις της ημέρας. Με τον τρόπο αυτό εξασφαλίζονται συγκρίσιμα αποτελέσματα.
Τιμές αναφοράς
Το ειδικό βάρος μετριέται με μία κλίμακα καθαρών τιμών (χωρίς μονάδες μέτρησης) από 1000 έως 1060. Όπου 1000 το ειδικό βάρος του νερού. Στα πρώτα πρωινά ούρα οι τιμές αναφοράς είναι 1016 - 1030.
Μέτρηση ειδικού βάρους ούρων
Η απευθείας μέτρησή του ειδικού βάρους είναι ασύμφορη αφού σε αυτή την περίπτωση θα έπρεπε να απομονωθούν και ζυγιστούν όλα τα μόρια που είναι διαλυμένα μέσα στο υγρό. Για τον λόγο αυτό το ΕΒ προσδιορίζεται με έμμεσες μεθόδους συγκρίνοντας, δηλαδή, κάποιες ιδιότητές του υγρού με το ΕΒ του αποσταγμένου νερού που έχει οριστεί να είναι ίσο με 1000.
Ταινία των ούρων
Αποτελεί την πιο απλή μέθοδο που δεν δίνει όμως πάντα σωστά αποτελέσματα ιδιαίτερα στις χαμηλές τιμές. Μερικές από τις ταινίες που διατίθενται στην αγορά έχουν τη δυνατότητα να μετρούν και το ειδικό βάρος. Περιέχουν ειδικό αντιδραστήριο και δίνουν χρωματικές αλλαγές, που αντιστοιχούν σε τιμές από 1000 μέχρι 1060.
Ουρινόμετρο
Πρόκειται για ένα απλό γυάλινο σκεύος που με την ονομασία αραιόμετρο χρησιμοποιούνταν ευρέως στη χημεία για την μέτρηση του ΕΒ διαφόρων υγρών. Το ουρινόμετρο είναι ένας γυάλινος σωλήνας που στο κάτω μέρος του φέρει συγκολλημένα μεταλλικά σφαιρίδια, ούτως ώστε όταν βυθίζεται στα ούρα, να επιπλέει. Είναι ένα πυκνόμετρο (αραιόμετρο) που φέρει βαθμολογική κλίματα από 1000 μέχρι 1040 ή 1060. Η ένδειξη 1000 βρίσκεται στο πάνω μέρος της κλίμακας και αντιστοιχεί στο ειδικό βάρος του αποσταγμένου νερού, που είναι το 1000. Η βαθμονόμηση του οργάνου γίνεται με αποσταγμένο νερό σε θερμοκρασία 15oC, οπότε και πρέπει να δείχνει 1000.
Όταν το ειδικό βάρος των ούρων είναι μικρό, δηλαδή τα ούρα είναι αραιά τότε το ουρινόμετρο βυθίζεται περισσότερο στα ούρα λόγω μικρής άνωσης. Αντιθέτως όταν το ειδικό βάρος είναι μεγάλο τότε βυθίζεται λιγότερο γιατί δέχεται μεγαλύτερη άνωση. Η μέτρηση του ειδικού βάρους γίνεται σε ογκομετρικό κύλινδρο των 50 ml. Στις παιδιατρικές κλινικές χρησιμοποιούνται μικρά ουρινόμετρα τα οποία μετρούν το ειδικό βάρος σε μικρή ποσότητα ούρων (5 ml περίπου). thumb|50px|Ουρινόμετρο thumb|150px|Χρήση ουρινόμετρου
Διαθλασίμετρο
Πρόκειται για την καλύτερη μέθοδο προσδιορισμού του ΕΒ των ούρων που γίνεται με ειδικά οπτικά ή ηλεκτρικά όργανα τα διαθλασίμετρα. Τα διαθλασίμετρα προσδιορίζουν το ΕΒ συγκρίνοντας την διάθλαση των ούρων με την διάθλαση του αέρα. Όταν μια ακτίνα φωτός διαδίδεται μέσα σε ένα διαφανές μέσο (ούρα) και συναντήσει τη διαχωριστική επιφάνεια ενός άλλου διαφανούς μέσου, τότε ένα μέρος της διαθλάται και ένα μέρος ανακλάται. Η διαθλώμενη ακτίνα δεν συνεχίζει την πορεία της προσπίπτουσας αλλά αλλάζει πορεία. Πρακτικά, τα διαθλασίμετρα μετρούν τη μείωση της ταχύτητας του φωτός καθώς περνάει μέσα από ένα υγρό μέσο. thumb|200px|Διάθλαση - Ανάκλαση
Αναλυτές ούρων
Οι αυτόματοι αναλυτές των ούρων μπορούν να προσδιορίσουν με μεγάλη ακρίβεια το ειδικό βάρος των ούρων. Χρησιμοποιείται κατά κανόνα η μέθοδος της ανακλασιμετρίας. Εναλλακτικά μπορεί να χρησιμοποιηθεί και η μέθοδος της διάθλασης των ούρων.
Διορθώσεις ειδικού βάρους ούρων
1. Θερμοκρασία ούρων:
Θερμοκρασία > 20 °C: για κάθε 3 βαθμούς C προσθέτουμε μια μονάδα EB.
Θερμοκρασία < 20 °C: για κάθε 3 βαθμούς C αφαιρούμε μια μονάδα EB.
2. Γλυκόζη ούρων. Για κάθε 1 gr/1000 ml αφαιρούμε 4 μονάδες EB.
3. Λεύκωμα ούρων. Για κάθε 1 gr/1000 ml αφαιρούμε 3 μονάδες EB.
Πρακτικά σε ΕΒ κάτω από 1007 δεν γίνεται καμία διόρθωση αφού αυτό το ειδικό βάρος είναι έτσι και αλλιώς παθολογικό. Αν η μέτρηση γίνει με ταινία ούρων τότε το ειδικό βάρος μένει ανεπηρέαστο από την συγκέντρωση της γλυκόζης επηρεάζεται όμως από το pH των ούρων.
pH ≤ 5. Το ειδικό βάρος των ούρων αυξάνεται.
pH ≥ 8. Το ειδικό βάρος των ούρων μειώνεται.
Για τιμές pH > 6,5 η τιμή του ΕΒ στην ταινία των ούρων αυξάνεται κατά 5 μονάδες.
Βιβλιογραφία
Κατηγορία:Ευρήματα ιατρικών ουρολογικών εξετάσεων Κατηγορία:Εργαστηριακές τεχνικές Κατηγορία:Γενική εξέταση ούρων
Π.Α.Σ. Πρέβεζας
Ο Ποδοσφαιρικός Αθλητικός Σύλλογος Πρέβεζας 2016 είναι ελληνικό ποδοσφαιρικό σωματείο το οποίο εδρεύει στην Πρέβεζα. Τα χρώματα του είναι το κίτρινο και το μαύρο και το έμβλημα του είναι ο Ιππόκαμπος. Αγωνίζεται στην Α΄ Κατηγορία της Ε.Π.Σ. Πρέβεζας - Λευκάδας.
1963–2012: Π.Α.Σ. Πρέβεζας
Ο «Πανπρεβεζάνικος Αθλητικός Σύλλογος Πρέβεζας» (Π.Α.Σ. Πρέβεζας) ιδρύθηκε το 1963 και δημιουργήθηκε από τη συγχώνευση δύο τοπικών σωματείων του νομού Πρέβεζας, την «Α.Ε. Νικόπολης» και την «Α.Ε. Πρέβεζας».
Συμμετείχε στη Β΄ Εθνική Κατηγορία 1963-1964 στη θέση της «Α.Ε. Νικόπολης». Συμμετείχε στον πρώτο όμιλο. Τερμάτισε στη 13η θέση και υποβιβάστηκε στα τοπικά. Τη σεζόν 1964-1965 τερμάτισε στη δεύτερη θέση του πρωταθλήματος Ε.Π.Σ. Ηπείρου και ανέβηκε στη νεοσύστατη Γ΄ Εθνική Κατηγορία. Τη σεζόν 1965-1966 συμμετείχε στον δεύτερο όμιλο της Γ΄ Εθνικής Κατηγορίας 1965-1966 τερματίζοντας στην 6η θέση. Τη σεζόν 1966-1967 συμμετείχε ξανά στη Γ΄ Εθνική Κατηγορία 1966-1967. Συμμετείχε στον δεύτερο υπό-όμιλο του πρώτου ομίλου. Τερμάτισε στην 5η θέση. Το πρωτάθλημα τελικά καταργήθηκε και ο Π.Α.Σ. Πρέβεζας επέστρεψε στο τοπικό πρωτάθλημα.
Τη σεζόν 1967-1968 κατέκτησε το πρωτάθλημα της Ε.Π.Σ. Ηπείρου και συμμετείχε στο Ειδικό ερασιτεχνικό πρωτάθλημα ποδοσφαίρου 1968 για την άνοδο στη Β΄ Εθνική Κατηγορία. Συμμετείχε στον νότιο όμιλο τερματίζοντας στην 7η θέση και δεν κατάφερε να κερδίσει την άνοδο. Τη σεζόν 1968-1969 τερμάτισε στη δεύτερη θέση στο πρωτάθλημα της Ε.Π.Σ. Ηπείρου. Τελικά ανέβηκε στη Β΄ Εθνική Κατηγορία εξαιτίας της αναδιάρθρωσης και της αύξησης των ομάδων. Τη σεζόν 1969-1970 συμμετείχε ξανά στη Β΄ Εθνική Κατηγορία 1969-1970, στον πρώτο όμιλο. Τερμάτισε προτελευταίος στη 17η θέση και υποβιβάστηκε άμεσα στο τοπικό πρωτάθλημα.
Από το 1971 έως το 1974 συμμετείχε στα μπαράζ της ανόδου αλλά χωρίς επιτυχία. Το 1977 συμμετείχε ξανά στα μπαράζ της ανόδου χωρίς επιτυχία. Τελικά ανέβηκε στη νεοσύστατη Εθνική Ερασιτεχνική κατηγορία 1977-1978. Ο υποβιβασμός ήταν άμεσος όπως και ο εκ νέου προβιβασμός την επόμενη χρονιά. Τα επόμενα χρόνια αγωνίστηκε στη Γ΄ Εθνική Κατηγορία και στη Δ΄ Εθνική Κατηγορία πλην ελαχίστων εξαιρέσεων. Από το 1981 ανήκει στη δύναμη της Ε.Π.Σ. Πρέβεζας - Λευκάδας. Την αγωνιστική περίοδο 2011-2012, ο Π.Α.Σ. Πρέβεζας θα αγωνιζόταν στη Δ΄ Εθνική Κατηγορία 2011-2012, αλλά αποχώρησε από το πρωτάθλημα λόγω οικονομικών προβλημάτων.
2012–2014: Α.Ο. Αγίου Θωμά Πρέβεζας
Το 2012 ακολούθησε η συγχώνευση με την ομάδα «Α.Ο. Αγίου Θωμά Πρέβεζας». Η ομάδα κατέκτησε το πρωτάθλημα της Ε.Π.Σ. Πρέβεζας - Λευκάδας και συμμετείχε στο Ειδικό πρωτάθλημα του 2013 που σήμαινε την άνοδο της ομάδας στη Γ΄ Εθνική Κατηγορία 2013-2014. Στη Γ΄ Εθνική Κατηγορία συμμετείχε με το όνομα «Αθλητικός Όμιλος Αγίου Θωμά Πρέβεζας».
2014–2016: Π.Σ. Πρέβεζας
Στις 29 Αυγούστου 2014, μετά από έγκριση της Ε.Π.Ο., η ομάδα μετονομάστηκε ως «Ποδοσφαιρικός Σύλλογος Πρέβεζας» (Π.Σ. Πρέβεζας). Το όνομα το χρησιμοποιούσε μέχρι τη σεζόν 2015-2016 στα πρωταθλήματα της Ε.Π.Σ. Πρέβεζας - Λευκάδας που αγωνιζόταν.
2016–Σήμερα: Π.Α.Σ. Πρέβεζας 2016
Στις 30 Αυγούστου 2016, μετά από έγκριση της Ε.Π.Ο., η ομάδα μετονομάστηκε ως «Ποδοσφαιρικός Αθλητικός Σύλλογος Πρέβεζας 2016» (Π.Α.Σ. Πρέβεζας 2016). Μετά τον υποβιβασμό από τη Γ΄ Εθνική Κατηγορία συμμετείχε στο τοπικό πρωτάθλημα της Ε.Π.Σ. Πρέβεζας - Λευκάδας. Τη σεζόν 2014-2015 τερμάτισε στην 4η θέση και προκρίθηκε για τα play off. Απέκλεισε τον Α.Σ. Πανλευκάδιο Καλαμιτσίου εκτός έδρας με 1-0, τον Α.Ο. Τηλυκράτη Λευκάδας εκτός έδρας με 2-0 και έφτασε στον τελικό. Στον τελικό αντιμετώπισε τον Π.Α.Σ. Αχέροντα Καναλακίου, φέρνοντας ισοπαλία και χάνοντας το πρωτάθλημα που θα κατακτούσε μόνο σε περίπτωση νίκης. Τη σεζόν 2015-2016 τερμάτισε ξανά τέταρτος και προκρίθηκε στα play off. Μετά την ισοπαλία με 1-1 με τον Α.Σ. Απόλλωνα Πάργας αποκλείστηκε από τη συνέχεια των play off.
Τη σεζόν 2016-2017 τερμάτισε στην 6η θέση. Τη σεζόν 2017-2018 τερμάτισε δεύτερος και προκρίθηκε στα play off. Στην πρώτη αγωνιστική κέρδισε εντός τον Θρίαμβο Λούρου με 2-0 και πέρασε στην επόμενη φάση. Στη δεύτερη αγωνιστική κέρδισε τον Α.Σ. Απόλλωνα Πάργας με 1-0 και προκρίθηκε στον τελικό εναντίον του Π.Α.Σ. Αχέροντα Καναλακίου. Όπως και το 2015 ο αγώνας έληξε ισόπαλος, αυτή τη φορά με 2-2, και ο Π.Α.Σ. Πρέβεζας 2016 έχασε το πρωτάθλημα. Τη σεζόν 2018-2019 τερμάτισε πρώτος στο πρωτάθλημα και προκρίθηκε στον τελικό του πρωταθλήματος. Εκεί αντιμετώπισε τον Θρίαμβο Λούρου και με ισοπαλία 0-0 κατέκτησε το πρωτάθλημα και την άνοδο στη Γ΄ Εθνική Κατηγορία.
Δημοτικό Στάδιο Πρέβεζας «Αθανασία Τσουμελέκα»
Ο Π.Α.Σ. Πρέβεζας 2016 αγωνίζεται στο Δημοτικό Στάδιο Πρέβεζας «Αθανασία Τσουμελέκα» το οποίο βρίσκεται στην Πρέβεζα και αποτελεί την έδρα του καθώς και άλλων σωματείων της πόλης από όλα τα αθλήματα. Το μικρό αυτό Στάδιο ονομάσθηκε έτσι, αφότου η αθλήτρια του βάδην από την Πρέβεζα, Αθανασία Τσουμελέκα, έγινε χρυσή Ολυμπιονίκης στην Αθήνα το 2004. Το στάδιο έχει χωρητικότητα 1600 θέσεων, και συγκεκριμένα η δυτική κερκίδα έχει 1000 θέσεις και η ανατολική κερκίδα έχει 600 θέσεις.
Φίλαθλοι
Η προσέλευση στο γήπεδο της Πρέβεζας στους αγώνες της ομάδας ήταν ανέκαθεν καλή. Από το 2014 και με τον υποβιβασμό της ομάδας στο τοπικό πρωτάθλημα, η προσέλευση στο γήπεδο ήταν μικρή.
Τη σεζόν 2017-2018 μια μικρή αλλά συμπαγής ομάδα οπαδών άρχισε μια μεγάλη προσπάθεια, και με τη φωνή και τα τραγούδια της έδωσε παλμό στο γήπεδο και έφτασε την ομάδα στον τελικό του πρωταθλήματος. Η ανταπόκριση των πολιτών στο κάλεσμα τόσο της ομάδας, όσο και του πυρήνα αυτού των οπαδών ήταν μεγάλη, αφού το γήπεδο στους δύο εντός έδρας αγώνες των μπαράζ της ανόδου ήταν σχεδόν γεμάτο. Ωστόσο δεν έμειναν μόνο σε αυτό. Ακόμα και στον τελικό στο γήπεδο του Καναλακίου, η προσέλευση ήταν τόσο μεγάλη, που οι Πρεβεζάνοι γέμισαν τη μισή κερκίδα.
Πλέον μετά από το κατόρθωμα αυτό, ο πυρήνας απέκτησε ξανά όνομα και φήμη. Οι «Ιππόκαμποι Club Gate 2» έγιναν τόσο δυνατοί, που θυμίζουν τους παλιούς Ιππόκαμπους που ταξίδευαν σε όλη την Ελλάδα.
Η κόντρα των οπαδών της Πρέβεζας με αυτούς των Ιωαννίνων και της Άρτας υπήρχε πάντα. Σε τοπικό επίπεδο, οι οπαδοί της Πρέβεζας με αυτούς του Καναλακίου είχαν μεγάλη κόντρα, η οποία διατηρείται μέχρι και σήμερα.
Χρώματα – Έμβλημα
Τα χρώματα της ομάδας είναι το κίτρινο και μαύρο.
Κύπελλο Ελλάδας
Την καλύτερη παρουσία του στο Κύπελλο Ελλάδας την έκανε την αγωνιστική περίοδο 2007-2008 φτάνοντας στους 16 της διοργάνωσης. Απέκλεισε εκτός έδρας τον Α.Σ. Αναγέννηση Γιαννιτσών (0-0, 2-4 στα πέναλτι), εντός τον Π.Σ. Καλαμάτας (0-0, 4-2 στα πέναλτι). Στη συνέχεια, έχασε εντός από τον Γ.Α.Σ. Βέροιας με 1-2 αλλά τελικά κατακυρώθηκε υπέρ του Π.Α.Σ. Πρέβεζας με 3-0. Στους 16 έπαιξε με τον Α.Ο. Θρασύβουλο Φυλής εκτός και έχασε με 3-0.
Σημαντικοί ποδοσφαιριστές
Σημαντικοί ποδοσφαιριστές ξεκίνησαν την καριέρα τους στον Π.Α.Σ. Πρέβεζας:
Τίτλοι – Διακρίσεις
Ο Π.Α.Σ. Πρέβεζας έχει κατακτήσει 11 φορές το Κύπελλο της Ε.Π.Σ. Πρέβεζας - Λευκάδας, ενώ έχει φτάσει και μία φορά στον τελικό του Κυπέλλου Ερασιτεχνών Ελλάδας την αγωνιστική περίοδο 2002-2003 όπου ηττήθηκε από τον Γ.Α.Σ. Βέροιας με 2-1.
Σημειώσεις
<references group="σημ." />
Εξωτερικοί σύνδεσμοι
Κατηγορία:ΠΑΣ Πρέβεζα Κατηγορία:Αθλητικοί σύλλογοι Πρέβεζας Κατηγορία:Ιδρύσεις αθλητικών συλλόγων το 1963 Κατηγορία:Ποδοσφαιρικές ομάδες Ελλάδας
Ερνέστ Εμπέρ
Ο Ερνέστ Εμπέρ (Γαλλικά: Ernest Hébert)1, γεννήθηκε στη Γκρενόμπλ στις 3 Νοεμβρίου 1817 και πέθανε στην Τρονς, δίπλα στη Γκρενόμπλ στις 4 Νοεμβρίου 1908, ήταν Γάλλος ζωγράφος.
Βιογραφία
αριστερά|μικρογραφία|246x246px|Αυτοπροσωπογραφία, [[Μουσείο Εμπέρ (Παρίσι)|Μουσείο Εμπέρ, 1870]] αριστερά|μικρογραφία|Οφηλία, [[Μουσείο Εμπέρ (Παρίσι)|Μουσείο Εμπέρ στο Παρίσι|256x256εσ]] μικρογραφία|250x250εσ|Το μωσαϊκό στην αψίδα του [[Πάνθεον (Παρίσι)|Πάνθεον. ]] Ο Ερνέστ Εμπέρ, εξάδερφος του Σταντάλ, γεννήθηκε στη Γκρενόμπλ, γιος συμβολαιογράφου της πόλης. Το 1835, μετακόμισε στο Παρίσι για να σπουδάσει νομικά. Άρχισε ταυτόχρονα μαθήματα τέχνης στα εργαστήρια του γλύπτη Νταβίντ ντ' Ανζέ (1788–1856) και του ζωγράφου ακαδημαϊκού Πωλ Ντελαρός (1797–1896), αλλά αν και παρακολούθησε μαθήματα τέχνης, θεωρείται κυρίως αυτοδίδακτος καλλιτέχνης.
Το 1839, σε ηλικία 22 ετών είχε μεγάλη επιτυχία στο Σαλόν στο Παρίσι με τον πίνακα Ο Τάσσο στη φυλακή, που σήμερα βρίσκεται στο μουσείο της Γκρενόμπλ. Εισήχθη στην Ανώτατη Σχολή Καλών Τεχνών και η Ακαδημία Καλών Τεχνών του απένειμε το Βραβείο της Ρώμης, μια υποτροφία με την οικονομική υποστήριξη του κράτους και έτσι έφυγε για μια μακρά διαμονή στη Ρώμη, στη βίλα Μέντιτσι.
Στη Βίλα Μέντιτσι έμεινε από το 1840 έως το 1844, στη συνέχεια, έγινε δύο φορές διευθυντής της Ακαδημίας της Γαλλίας στη Ρώμη από το 1867 έως το 1873 και από το 1885 έως το 1891, περνώντας συνολικά σχεδόν τριάντα χρόνια στην Ιταλία.
Διορίστηκε καθηγητής στην Ανώτατη Σχολή Καλών Τεχνών στο Παρίσι από το 1882 έως το 1885. Το 1880, παντρεύτηκε την μελλοντική φωτογράφο Γκαμπριέλ ντ'Υκερμάν.
Πέθανε στις 4 Νοεμβρίου 1908, στο σπίτι του στην Τρονς, το οποίο το 1934 έγινε μουσείο, και αναπαύεται στο πάρκο του σπιτιού του.
Έργο
Στην Ιταλία, ζωγράφισε κυρίως τοπία με πολύ φως από την εξοχή της Ρώμης, απεικονίζοντας την αυθεντικότητα της καθημερινής ζωής. Με την επιστροφή του στη Γαλλία, έγινε διάσημος ζωγράφος την περίοδο της Δεύτερης Αυτοκρατορίας. Ζωγράφισε πολλά πορτρέτα και δημιούργησε ένα μεγάλο μέρος της δουλειάς του αντλώντας έμπνευση από τις αναμνήσεις της διαμονής του στην Ιταλία, με πίνακες κοντά στον συμβολισμό και την ποιητική μελαγχολία. Καλλιτεχνικά ανήκει στην ύστερη γενιά των Ρομαντικών που συνέβαλαν στην ανάπτυξη του συμβολισμού.
Μεταξύ των πιο γνωστών έργων ζωγραφικής του είναι ο πίνακας Η Μαλάρια, που βρίσκεται στο Μουσείο Ορσέ και απεικονίζει μια οικογένεια Ιταλών αγροτών που διαφεύγουν από μια επιδημία με σχεδία, σκηνή εμπνευσμένη από γεγονότα που είχε δει ο Εμπέρ ενώ ήταν στην Ιταλία.
Πίνακες του Ερνέστ Εμπέρ εκτίθενται στο Μουσείο Εμπέρ στην Τρονς, στο Μουσείο Εμπέρ στο Παρίσι, στο Μουσείο Ορσέ και στο Λούβρο. Επίσης, έργο του είναι ένα μωσαϊκό στην αψίδα του Πάνθεον.
Παραπομπές
Κατηγορία:Γάλλοι ζωγράφοι
Κρίστοφερ Ρεν
Ο Σερ Κρίστοφερ Ρεν (Christopher Wren, 30 Οκτωβρίου 1632 - 8 Μαρτίου 1723) ήταν ένας από τους σπουδαιότερους Άγγλους αρχιτέκτονες όλων των εποχών , με γνωστότερό του έργο τον καθεδρικό ναό του Αγίου Παύλου του Λονδίνου. Συνολικά του ανατέθηκαν οι ανοικοδομήσεις 51 εκκλησιών στο Λονδίνο, συμπεριλαμβανομένου και του Αγίου Παύλου, ύστερα από τη μεγάλη πυρκαγιά του 1666. Άλλα αξιόλογα κτίρια του Ρεν περιλαμβάνουν το Βασιλικό Ναυτικό Κολέγιο στο Γκρήνουιτς (Greenwich) και το νότιο μέτωπο του παλατιού Χάμπτον Κορτ (Hampton Court Palace).
Τα νεανικά χρόνια
Γιος του Κρίστοφερ Ρεν και της Μέρυ Κοξ, ο Κρίστοφερ Ρεν γεννήθηκε το 1632 στην επαρχία Γουιλτσάιρ (Wiltshire), όπου ο πατέρας του ήταν κληρικός. Το 1634, του προσφέρθηκε η θέση του Πρύτανη του Γουίντσορ (Windsor), την οποία καταλάμβανε προηγουμένως ο αδελφός του Μάθιου Ρεν, ο οποίος είχε διοριστεί Επίσκοπος του Hereford. Κατά τη διάρκεια της παιδικής του ηλικίας, ο Κρίστοφερ υπήρξε συμπαίκτης του Πρίγκιπα Καρόλου A' της Ουαλίας.
Σε ηλικία εννέα ετών ο Κρίστοφερ Ρεν εστάλη στη σχολή του Γουέστμινστερ του Λονδίνου. Η οικογένεια Ρεν είχε στενούς δεσμούς με την Μοναρχία, πράγμα που της επέφερε προβλήματα κατά τη διάρκεια του Αγγλικού εμφύλιου πολέμου. Συγκεκριμένα, ο Μάθιου Ρεν, τότε Επίσκοπος του Έλυ φυλακίστηκε για οκτώ χρόνια στον Πύργο του Λονδίνου. Επίσης, ο πατέρας του αναγκάστηκε να φύγει από το Γουίντσορ και να βρει καταφύγιο στο Μπρίστολ. Ωστόσο, όταν ο Κρίστοφερ ήταν έντεκα ετών, η μεγαλύτερη αδελφή του παντρεύτηκε τον μαθηματικό Γουίλιαμ Χόλντερ (William Holder), και η οικογένειά του μετακόμισε στο Bletchingham της επαρχίας του Όξφορντσαϊρ (Oxfordshire), στην οικία των Χόλντερ. Ο Γουίλιαμ Χόλντερ έγινε τότε ο δάσκαλος του Κρίστοφερ, και τον ενθάρρυνε να μάθει αστρονομία.
Η επιστημονική σταδιοδρομία
Όταν τελείωσε τη σχολή του Γουέστμινστερ, το 1646, ο Κρίστοφερ Ρεν διετέλεσε κατά τη διάρκεια των επόμενων τριών ετών, βοηθός σε διάφορες ανατομικές μελέτες του Δρ Τσαρλς Σκάρμπορο (Charles Scarborough), που αργότερα θα γινόταν  βασιλικός γιατρός.
Το 1649 ο Ρεν ξεκινά τις σπουδές του στο κολέγιο Wadham της Οξφόρδης, απ´όπου παίρνει επίσης και το μεταπτυχιακό του το 1653. Το ίδιο έτος εκλέγεται εταίρος (Fellow) στο κολέγιο All Souls. Θα διαμείνει εκεί ως το 1657, όταν και διορίζεται καθηγητής αστρονομίας στο κολέγιο Gresham του Λονδίνου.